Huddersfield Town FC

**Huddersfield Town Football Club** je profesionalni nogometni klub iz Huddersfielda, grofovija West Yorkshire, Engleska. Trenutno nastupa u Championshipu, drugom rangu engleskog nogometa.

Klub je osnovan 1908. godine. Tri puta je bio prvak države. 1992. godine osvaja je FA kup. Tradicionalne boje kluba su plava i bijela. Najveći rival je Leeds United. Od 1994. godine domaće utakmice iga na stadionu John Smith's. Predhodno je igrao na stadionu *Leeds Road*.

## Historija 
Kao jedan od većih gradova u Engleskoj Huddersfield je prvobitno više bio okrenut ragbiju nego nogometu. U gradu je 1848. godine osnovan jedan od najstarijih ragbi klubova Huddersfield Giants. Prva ozbiljnija inicijativa za osnivanje nogometnog kluba se javlja 1907. godine. Godinu dana kasnije osnovan je Huddersfield Town AFC.

Klub je imao skromne početke. Domaće utakmice je igrao na stadionu Leeds Road koji nije imao pokrivene tribine niti svlačionice. Igrači su bili primorani da se presvlače u napuštenom vagonu ili lokalnom pabu. Huddersfield je nastupao u rozim dresovima. Ambicije kluba su ubrzo porasle. Klub je želio da postane član Football League. Da bi to postigli bilo je nužno da obezbijedi ozbiljnije uslove. Zato je bio angažovan arhitekta Archibald Leitch čiji zadatak je bio da preuredi Leeds Road kako bi ispunjavao uslove za odigravanje utakmica na ozbiljnijem nivou i kako bi mogao primiti više publike.

Ubrzo su počeli razgovori sa predstavnicima nogometnog saveza Engleske. Kada im je odobren status člana *Fotball League* počeli su radovi na izgradnji novog stadiona. Boje kluba su promijenjene u plavo-bijele. Nakon promjena izostali su rezultati, posjeta na stadionu je bila veoma slaba, te klub upada u finansijske probleme. Nakon Prvog svjetskog rata ne ostvaruje zapažene rezultate. Razmatrana je ideja da klub preseli u Leeds na Eland Roud. Navijači Hadersfilda nisu prihvatili tu ideju. Prikupljanje novca i kupovina dionica kluba od strane navijača su pomogli klubu da sredi dug od 25 hiljada funti. Nakon teškog perioda kreće vrtoglavi zaokret i uslijediće najveći uspjesi u historiji kluba.

1921. godine na mjesto menadžera je doveden Herbert Chapman. Njegovim dolaskom klub počinje bilježiti zapažene rezultate. Chapman je doveo neke igrače koji će ostaviti dubok trag u historiji Huddersfield Towna. U prvoj sezoni kao menadžer osvaja FA kup. U sezoni 1924-25 Huddersfield Town po prvi put su osvaja šampionsku titulu i to na najdramatičniji način u historiji engleskog nogometa. Huddersfield je imao isto bodova i identičnu gol razliku poput Cardiff Cityja samo što su *Plave ptice* postigle ali i primile jedan gol više od Huddersfielda koji je imao gol razliku 60-33. Tada nije važilo pravilo više postignutih golova već prosjek golova, a *Terijeri* su imali bolji prosek za samo 0.024.

Sljedeće sezone titula je odbranjena. Chapman je jurio treću uzastopnu titulu, podvig do tada nikada viđen u engleskom nogometu. Međutim, Arsenal je tražio menadžera, a Chapman je poklekao i otišao u London, privučen duplo većom platom i brojnijom publikom, zanemarivši to što se Arsenal tih godina borio za opstanak. Ipak čvrsto izgrađen sistem je i bez Chapmana donio treću titulu za redom, ovaj put pod palicom Cecila Pottera. Naredne sezone osvaja drugo mjesto četiri boda manje od Newcastle Uniteda. U sezoni 1927-28. također zauzima drugo mjesto. U tom periodu Huddersfield je bio jedan od najuspešnijih klubova na ostrvu. Uspjesi su donijeli i veći broj navijača, te je bilo potrebno često izvoditi radove na stadionu. 1932. godine zabilježena je rekordna posjeta na Leeds Roadu na utakmici protiv Arsenala kojoj je prisustvovalo 67.000 gledalaca.

Do Drugog svjetskog rata Huddersfield je igrao bitnu ulogu u prvoj diviziji. Nakon rata je uslijedio pad, te klub ispada iz lige. Nardne sezone je izborio promociju, ipak dvije godine kasnije opet ispada u drugu diviziju. 1950-ih godina klub je bio stabilan drugoligaš. Trebalo je proći deset godina da bi ponovo zaigrao u prvom rangu. Međutim nakon dvije sezone u prvoj diviziji krenuo je pad Huddersfielda kroz rangove pa je tako postao prvi engleski prvak koji je završio u četvrtom rangu takmičenja. Narednih decenija Hadersfild je tumarao kroz rangove s povremenim izletima u play-off za borbu u ulazak u najviši rang. Formiranjem Premijer Lige, rodila se ideja u klubu da za najviši rang dosadašnji stadion ne bi mogao ispuniti uslove pa je počelo sa planiranjem, a kasnije i izgradnjom novog stadiona koji je otvoren 1994. godine.

U sezoni 2016-17. Huddersfield Town osvaja peto mjesto u Championshipu, te tako ostvaruje plasman u play-off za Premijer ligu. U polufinalu je bio bolji od Sheffield Wednesdaya, te tako osigurao finale. 29. maja 2017. godine igra finale protiv Readinga na Wembleyu. Regularni dio utakmice je završen 0-0, da bi se potom pristupilo izvođenju penala. Huddersfield Town je nakon penal serije bio uspješniji sa 4-3, te se tako nakon 42 godine vratio u Premijer ligu.

## Uspjesi 
## Igrač godine
|width="1"|&nbsp;
|valign="top"|

|width="1"|&nbsp;
|valign="top"|

|}

## Reference 
## Vanjski linkovi 
* Službena stranica
* Huddersfield Town na soccerbase.com

Kategorija:Nogometni klubovi u Engleskoj
Kategorija:Nogometni klubovi osnovani 1908.
Kategorija:Sport u Huddersfieldu
*